CELEX: 
Language: lt
Date: 2020-08-31 00:00:00
Title: KOMISIJOS DELEGUOTASIS REGLAMENTAS (ES) …/... kuriuo dėl pagal užsakymą gaminamų dažų iš dalies keičiamas Europos Parlamento ir Tarybos reglamento (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo 25 straipsnis

EUROPOS
                            KOMISIJA

                                                     Briuselis, 2020 08 31
                                                     C(2020) 5759 final

                KOMISIJOS DELEGUOTASIS REGLAMENTAS (ES) …/...

                                        2020 08 31

     kuriuo dėl pagal užsakymą gaminamų dažų iš dalies keičiamas Europos Parlamento ir
          Tarybos reglamento (EB) Nr. 1272/2008 dėl cheminių medžiagų ir mišinių
                      klasifikavimo, ženklinimo ir pakavimo 25 straipsnis

                                   (Tekstas svarbus EEE)

LT                                                                                       LT
 ---pagebreak---                                    AIŠKINAMASIS MEMORANDUMAS

     1.       DELEGUOTOJO AKTO BENDROSIOS APLINKYBĖS
     Pagal Reglamento (EB) Nr. 1272/2008 45 straipsnio 1 dalį valstybių narių paskirtosios
     įstaigos yra atsakingos už tai, kad importuotojai ir tolesni naudotojai teiktų joms informaciją
     apie rinkai tiekiamus pavojingus cheminius mišinius. Komisijos reglamentas (EB) Nr.
     1272/2008 buvo iš dalies pakeistas Reglamentu (ES) 2017/542 pridedant priedą dėl teiktinos
     suderintos informacijos, susijusios su neatidėliotinomis priemonėmis ekstremaliose sveikatai
     situacijose (toliau – VIII priedas)1.
     VIII priedas buvo priimtas 2017 m. kovo mėn. Po jo priėmimo valstybės narės ir pramonės
     suinteresuotieji subjektai pateikė prašymų iki VIII priedo reikalavimų taikymo datos atlikti
     daugiau dalinių pakeitimų, atsižvelgiant į dideles praktinio taikymo problemas2. Komisija
     užsakė atlikti tyrimą, kuriuo būtų įvertintas prašymų teisėtumas ir poveikis pareigų
     turėtojams, ir padarė išvadą, kad VIII priedą iš tiesų reikia iš dalies pakeisti. Šiuo pakeitimu
     reglamentas būtų antrą kartą iš dalies keičiamas po to, kai buvo priimtas Reglamentas (ES)
     2020/11, kuriuo buvo atidėta vartotojams skirtų mišinių reikalavimų taikymo data ir siekiama
     sklandžiau išaiškinti taisykles, pagerinti vidinį nuoseklumą ir sušvelninti tam tikras
     nenumatytas pasekmes, paaiškėjusias tik priėmus Reglamentą (ES) 2017/542.
     Komisija siūlo Reglamento (EB) Nr. 1272/2008 25 straipsnį papildyti 8 dalimi ir iš dalies
     pakeisti to reglamento VIII priedą, nes tai leistų išspręsti minėtas praktinio įgyvendinimo
     problemas.
     Vykdydama Reglamentu (EB) Nr. 1272/2008, kuris iš dalies pakeistas Reglamentu (ES)
     2019/1243, visų pirma jo 53c straipsniu, suteiktus įgaliojimus, Komisija priima atskirą
     deleguotąjį aktą dėl kiekvieno jai suteikto deleguotojo įgaliojimo. Kadangi deleguotieji
     įgaliojimai iš dalies pakeisti 25 straipsnį ir VIII priedą yra skirtingi, Komisija siūlo du atskirus
     deleguotuosius aktus.
     Šiuo siūlomu aktu 25 straipsnis papildomas 8 dalimi, taip išsprendžiant su pagal užsakymą
     gaminamais dažais susijusią problemą. Šis teisės aktas tėra problemos sprendimo dalis; tai,
     kad nebūtina sukurti pagal užsakymą gaminamų dažų UFI, turi pasekmių Reglamento (EB)
     Nr. 1272/2008 25 straipsnyje nustatytoms ženklinimo prievolėms. Kita problemos sprendimo
     dalis yra nuostata, kad nebūtina sukurti pagal užsakymą gaminamų dažų UFI, nustatyta
     Komisijos deleguotajame reglamente (ES) MMMM/XXX [C(2020)5759].

     2.       KONSULTACIJOS PRIEŠ PRIIMANT AKTĄ
     Remiantis Reglamento (EB) Nr. 1272/2008 53a straipsnio 4 dalimi, ekspertų grupėje
     CARACAL [sudarytoje iš REACH ir CLP reglamentų kompetentingų institucijų (E02385)]
     buvo konsultuotasi su kiekvienos valstybės narės paskirtais ekspertais, kaip nustatyta 2016 m.
     balandžio 13 d. Tarpinstitucinio susitarimo dėl geresnės teisėkūros nuostatose3.

     1
            OL L 78, 2017 3 23, p. 1–12.

     2
            Pavyzdžiui, poveikį, kuris dėl didelio mišinio sudėties pokyčio, kurio priežastis gali būti sudedamųjų
            dalių natūrali kilmė, gali būti daromas tam, ar mišinys atitinka reikalavimus; tai, kad sunku žinoti tikslią
            produktų sudėtį tuo atveju, kai tiekimo grandinės yra sudėtingos, ir dėl mišinio sudedamųjų dalių,
            turinčių tas pačias technines savybes ir keliančių tuos pačius pavojus, įvairių tiekėjų daromą poveikį.

     3
            OL L 123, 2016 5 12, p. 1.

LT                                                          1                                                              LT
 ---pagebreak---      Be to, buvo paskelbta iniciatyva „Apsinuodijimų kontrolės centrams svarbūs pagal užsakymą
     gaminamų dažų ženklinimo reikalavimai“ ir 2020 m. gegužės 12 d. – 2020 m. birželio 9 d.
     buvo galima teikti dėl jos atsiliepimus (https://ec.europa.eu/info/law/better-regulation/have-
     your-say/initiatives/12315-Amending-Regulation-EC-No-1272-2008-as-regards-
     supplemental-labelling-information-for-emergency-health-response). Toliau apibendrinami
     gauti vieši atsiliepimai.
     Komisija gavo 46 pastabas, kurias pateikė asmenys ir organizacijos, daugiausia susiję su
     cheminių medžiagų pramone ir įsikūrę Europoje.
     Konkrečiau, didžiąją dalį pastabų pateikė suinteresuotieji pramonės subjektai (92 proc.
     pastabų pateikė bendrovės arba verslo organizacijos ir asociacijos), o likusius 8 proc. pastabų
     pateikė kiti subjektai (4 proc. – ES piliečiai, 2 proc. – NVO, 2 proc. – kiti).
     Pateikusieji atsiliepimus iš esmės labai palankiai įvertino siūlomą aktą, teigdami, kad padaryta
     didelė pažanga ieškant tinkamo sprendimo dėl pagal užsakymą gaminamų dažų.
     Didžioji dauguma pastabų buvo susijusios su prašymu atidėti pirmąją reikalavimų taikymo
     datą – 2021 m. sausio 1 d., kuri nustatyta Komisijos deleguotajame reglamente (ES)
     MMMM/XXX [C(2020)5759]. Nurodytos šios priežastys: didelis mišinių, apie kuriuos, kaip
     teigiama, reikia pateikti informaciją, skaičius, su COVID-19 susijęs vėlavimas priimti šį aktą,
     palyginti su pradiniu tvarkaraščiu, dėl ko šio akto nebuvo galima priimti iki neperdavimo
     Europos Parlamentui ir Tarybai laikotarpio tam tikru vasaros laikotarpiu4, susirūpinimas tuo,
     kad ECHA sukurtos būtinos IT priemonės, prie kurių pramonė turi pritaikyti savo sistemas,
     gali būti neparengtos laiku, ir kad valstybių narių IT sistemos gali nukentėti dėl galimų
     saugumo pažeidimų, jei sistemos nebūtų parengtos laiku.
     Komisija dėl toliau išvardytų priežasčių neketina atidėti reikalavimų taikymo datos – 2021 m.
     sausio 1 d. Europos cheminių medžiagų agentūra (toliau – Agentūra) dar 2019 m. balandžio
     mėn. parengė ir paskelbė VIII priedo C dalyje nurodytą informacijos pateikimo formatą. Be
     to, Agentūra sukūrė ir įdiegė paieškai pritaikytą duomenų bazę, kuri veikia nuo 2019 m.
     lapkričio mėn.
     Kalbant apie valstybių narių IT sistemų parengtį, pasirengimas jų prieigai prie paieškai
     pritaikytos duomenų bazės vyksta pagal planą visose valstybėse narėse, nusprendusiose
     naudotis paieškai pritaikyta Agentūros duomenų baze. Valstybės narės prieigą prie paieškai
     pritaikytos duomenų bazės gauna, tik jei jos atitinka visus saugumo reikalavimus, todėl
     susirūpinimas dėl saugumo pažeidimų yra nepagrįstas.
     Kalbant apie vėlavimą dėl COVID-19, dėl kurio šio akto nebuvo galima priimti iki
     neperdavimo teisėkūros institucijoms laikotarpio tam tikru vasaros laikotarpiu, Komisija
     mano, kad jis truko maždaug du su puse mėnesio. Tačiau, Komisijos nuomone, tai nepateisina
     reikalavimų taikymo datos atidėjimo.
     Atsiliepimuose nurodyta, kad nuo 2021 m. sausio 1 d. turi būti pateikiama informacija apie
     didelį mišinių skaičių. Reikėtų atsižvelgti į tai, kad VIII priede suderintas tik informacijos
     pateikimo formatas ir kad 45 straipsnyje nustatyta informacijos teikimo prievolė jau taikoma
     nuo Reglamento (EB) Nr. 1272/2008 įsigaliojimo datos. Reglamente (ES) 2017/542
     numatytas pereinamasis laikotarpis iki 2025 m. sausio 1 d., taikomas mišiniams, apie kuriuos
     informacija jau pateikta pagal esamas nacionalines sistemas, vadinasi, rinkai jau pateiktiems
     mišiniams jis gali būti naudingas.
     Kalbant apie 25 straipsnio papildymą 8 dalimi, buvo pastebėta, kad nėra nustatyta
     koncentracijos ribos, kurią pasiekus ant pagal užsakymą gaminamų dažų pakuotės reikėtų

     4
            OL L 123, 2016 5 12, p. 1.

LT                                                  2                                                   LT
 ---pagebreak---      nurodyti UFI, ir buvo pasiūlyta 10 proc. riba. Ekspertų grupė, su kuria konsultuotasi ir kuri
     cituota pirmiau, aptarė tą patį klausimą ir priėjo prie išvados, kad, siekiant tinkamai taikyti
     neatidėliotinas priemones ekstremaliose sveikatai situacijose, reikia nustatyti daug žemesnę
     ribą. Dabar nustatyta 0,1 proc. koncentracijos riba, kuri atitinka ribą, nurodytą informacijoje
     apie pavojingų sudedamųjų dalių žymėjimą.
     Dėl 25 straipsnio 8 dalies antros pastraipos, kurioje numatyta, kad, kai pagal užsakymą
     gaminamuose dažuose esančio mišinio, turinčio unikalų mišinio identifikatorių, koncentracija
     viršija 5 proc., to mišinio koncentracija taip pat turi būti nurodyta etiketėje, suinteresuotieji
     pramonės subjektai pasiūlė padidinti ribą iki 10 proc., kad būtų tinkamai apsaugota
     konfidenciali verslo informacija Ekspertų grupė, su kuria konsultuotasi ir kuri cituota pirmiau,
     aptarė tą patį klausimą ir priėjo prie išvados, kad, siekiant tinkamai taikyti neatidėliotinas
     priemones ekstremaliose sveikatai situacijose, turėtų būti palikta nustatyta riba, visų pirma
     atsižvelgiant į tai, kad daugumos dažų sudėtyje kiekvieno dažiklio koncentracija yra mažesnė
     nei 5 proc. Komisija laikosi nuomonės, kad, atsižvelgiant į tai, jog projekto tekste vietoj
     konkrečios koncentracijos jau leidžiama nurodyti tam tikrą koncentracijos intervalą, galimybė
     atsekti mišinio cheminę sudėtį gerokai sumažėja, o pateikti argumentai nebuvo pakankamai
     pagrįsti, kad būtų galima pagrįstai papildomai sumažinti saugos lygį.
     Kiti pasiūlymai buvo susiję su „pagal užsakymą gaminamų dažų“ apibrėžties išplėtimu
     įtraukiant „pagal užsakymą gaminamų spalvų mišinių“ sąvoką pagal 25 straipsnio 8 dalies
     trečią pastraipą ir VIII priedo A dalies 2.4 skirsnio 5 pastraipą, kad nukrypti leidžianti
     nuostata būtų taikoma visiems pagal užsakymą gaminamiems spalvų mišiniams. Komisijos
     nuomone, reikia atskirti mišinius, kurių paskirtis – suteikti spalvą, ir spalvotus mišinius. Dažų
     apibrėžties negalima taikyti spalvotiems mišiniams. Nepateikta jokių rinkos arba incidentų
     duomenų apie kitus pagal užsakymą gaminamus spalvų mišinius, todėl apibrėžties išplėtimas
     be jokių patvirtinamųjų duomenų būtų nepagrįstas.
     Tolesnėse pastabose siūloma sąvokos „pagal užsakymą gaminami dažai“ apibrėžtyje išbraukti
     žodžius „nedideliais kiekiais“. Komisija mano, kad ši specifikacija yra būtina siekiant aiškiai
     apibrėžti pagal užsakymą gaminamų dažų sąvoką, nes be jos rinkai galėtų būti pateiktas
     neribotas pagal užsakymą gaminamų dažų kiekis, o tai lemtų kitokį rizikos scenarijų. Be to,
     atsižvelgiant į tai, kad apibrėžtis turėtų tikti skirtingiems scenarijams, bet koks konkrečios
     ribos nustatymas būtų buvęs savavališkas ir nepagrįstas.
     Taip pat buvo pasiūlyta į „pagal užsakymą gaminamų dažų“ apibrėžtį pagal 25 straipsnio 8
     dalies trečią pastraipą ir VIII priedo A dalies 2.4 skirsnio 5 pastraipą įtraukti sąvoką „pagal
     užsakymą gaminami pramoniniai dažai ir rašalas“, atsižvelgiant į tai, kad atspalviai ir spalvos
     prekybos vietose maišomi ir pramonės sektoriuje. Atsižvelgdama į tai, kad trūksta įrodymų,
     jog tokiems dažams reikia taikyti nukrypti leidžiančią nuostatą, ir į tai, kad prašymas pateiktas
     per vėlai, Komisija nemano, kad būtų pagrįsta išplėsti nukrypti leidžiančios nuostatos
     taikymą. Su pagal užsakymą gaminamais dažais susiję klausimai taip pat buvo aptarti su
     ekspertų grupe, su kuria konsultuotasi ir kuri cituota pirmiau, ir dauguma ekspertų pageidavo
     jokiu būdu neišplėsti supaprastinimo taikymo srities.
     Buvo pateikta pastabų siekiant suteikti daugiau lankstumo nurodant unikalų (-ius) mišinio
     identifikatorių (-ius) (UFI) ant kitų pakuotės dalių (pvz., jos viršuje, ant dangtelio), o ne
     etiketės papildomos informacijos skyrelyje arba ant pakuotės kartu su kitais etiketės
     elementais, pagal 29 straipsnio 4a dalį ir 5.3 skirsnį. VIII priedo A dalis. Komisija laikosi
     nuomonės, kad dabartinės nuostatos dėl UFI vietos yra pakankamai lanksčios.

LT                                                  3                                                    LT
 ---pagebreak---      3.     DELEGUOTOJO AKTO TEISINIAI ASPEKTAI
     Teisės aktu iš dalies keičiamas Reglamentas (EB) Nr. 1272/2008. Šio deleguotojo akto
     teisinis pagrindas yra Reglamento (EB) Nr. 1272/2008 53 straipsnio 1 dalis.

LT                                            4                                             LT
 ---pagebreak---                       KOMISIJOS DELEGUOTASIS REGLAMENTAS (ES) …/...

                                                      2020 08 31

         kuriuo dėl pagal užsakymą gaminamų dažų iš dalies keičiamas Europos Parlamento ir
              Tarybos reglamento (EB) Nr. 1272/2008 dėl cheminių medžiagų ir mišinių
                          klasifikavimo, ženklinimo ir pakavimo 25 straipsnis

                                               (Tekstas svarbus EEE)

     EUROPOS KOMISIJA,
     atsižvelgdama į Sutartį dėl Europos Sąjungos veikimo,
     atsižvelgdama į 2008 m. gruodžio 16 d. Europos Parlamento ir Tarybos reglamentą (EB)
     Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš
     dalies keičiantį ir panaikinantį direktyvas 67/548/EEB bei 1999/45/EB ir iš dalies keičiantį
     Reglamentą (EB) Nr. 1907/20065, ypač į jo 53 straipsnio 1 dalį,
     kadangi:
     (1)      Reglamentas (EB) Nr. 1272/2008 buvo iš dalies pakeistas Komisijos reglamentu (ES)
              2017/5426 siekiant įtraukti tam tikrus reikalavimus dėl informacijos, susijusios su
              neatidėliotinomis priemonėmis ekstremaliose sveikatai situacijose, pateikimo ir dėl
              unikalaus mišinio identifikatoriaus (UFI) įtraukimo į papildomą informaciją,
              pateikiamą pavojingo mišinio etiketėje. Importuotojai ir tolesni naudotojai tų
              reikalavimų turės pradėti laikytis tik palaipsniui, atsižvelgdami į eilę reikalavimų
              taikymo datų, kurios susijusios su rinkai tiekiamo mišinio naudojimo paskirtimis;
     (2)      dažų sektoriaus atstovai išreiškė ypatingą susirūpinimą dėl reikalavimų, susijusių su
              neatidėliotinomis priemonėmis ekstremaliose sveikatai situacijose, praktinio taikymo
              tais atvejais, kai dažai nedideliais kiekiais gaminami prekybos vietoje, atsižvelgiant į
              individualaus vartotojo ar profesionalaus naudotojo poreikius. Siekiant patenkinti
              vartotojų poreikius, susijusius su labai specifiniais dažų atspalviais, mišinių ruošėjų
              gali būti prašoma gaminti ir tiekti beveik neribotus dažų sudėties variantus. Todėl,
              norėdami laikytis reikalavimų, susijusių su neatidėliotinomis priemonėmis
              ekstremaliose sveikatai situacijose, ruošėjai turėtų iš anksto pateikti informaciją apie
              labai didelį skaičių visų įmanomų spalvų derinių dažų, kurių daugelis praktiškai galbūt
              niekada nebus tiekiami, ir sukurti jų UFI arba turėtų kaskart atidėti tiekimą prekybos
              vietoje, kol bus pateikta informacija ir sukurtas UFI. Kad ir kokią galimybę pasirinkus,
              pagal užsakymą gaminamų dažų pramonei tektų neproporcinga našta;
     (3)      siekiant išvengti neproporcingos administracinės naštos, visų pirma mažosioms ir
              vidutinėms įmonėms, pagal užsakymą gaminamiems dažams taikomi reikalavimai turi
              būti iš dalies pakeisti Komisijos deleguotuoju reglamentu (ES) MMMM/XXX
              [Leidinių biurui: įrašyti nuorodą į Komisijos deleguotąjį reglamentą ..., kuriuo,

     5
              OL L 353, 2008 12 31, p. 1.
     6
              2017 m. kovo 22 d. Komisijos reglamentas (ES) 2017/542, kuriuo pridedant priedą dėl suderintos
              informacijos, susijusios su neatidėliotinomis priemonėmis ekstremaliose sveikatai situacijose, iš dalies
              keičiamas Europos Parlamento ir Tarybos reglamentas (EB) Nr. 1272/2008 dėl cheminių medžiagų ir
              mišinių klasifikavimo, ženklinimo ir pakavimo (OL L 78, 2017 3 23, p. 1).

LT                                                          5                                                            LT
 ---pagebreak---             siekiant geriau praktiškai taikyti informacijos, susijusios su neatidėliotinomis
            priemonėmis ekstremaliose sveikatai situacijose, reikalavimus, iš dalies keičiamas
            Europos Parlamento ir Tarybos reglamentas (EB) Nr. 1272/2008 dėl cheminių
            medžiagų ir mišinių klasifikavimo, ženklinimo ir pakavimo, C(2020)5759], kad būtų
            numatyta galimybė netaikyti Reglamento (EB) 1272/2008 VIII priede nustatytos
            prievolės teikti informaciją apie pagal užsakymą gaminamus dažus ir reikalavimo
            sukurti UFI. Tačiau tokiu atveju, kad apsinuodijimų kontrolės centrai galėtų imtis
            tinkamų neatidėliotinų priemonių ekstremaliose sveikatai situacijose, atskiriems
            mišiniams, esantiems pagal užsakymą gaminamuose dažuose, turi būti toliau taikomi
            visi VIII priedo reikalavimai;
     (4)    atsižvelgiant į tai, tikslinga iš dalies pakeisti Reglamento (EB) Nr. 1272/2008 25
            straipsnį, kad būtų nustatyta taisyklė, taikoma pagal užsakymą gaminamiems dažams,
            apie kuriuos nepateikta informacijos ir kuriems nesukurtas atitinkamas UFI, pagal
            kurią pagal užsakymą gaminamų dažų etiketėje turi būti nurodyti visų pagal užsakymą
            gaminamuose dažuose esančių mišinių UFI. Be to, jei mišinio, turinčio UFI,
            koncentracija pagal užsakymą gaminamuose dažuose viršija 5 proc., ji turėtų būti
            nurodyta pagal užsakymą gaminamų dažų etiketės papildomos informacijos skyrelyje,
            nes labiau tikėtina, kad tokios koncentracijos mišiniai pagal užsakymą gaminamuose
            dažuose bus svarbūs imantis neatidėliotinų priemonių ekstremaliose sveikatai
            situacijose;
     (5)    atsižvelgiant į tai, kad artėja 2021 m. sausio 1 d. – reikalavimų taikymo data,
            Reglamento (EB) Nr. 1272/2008 VIII priede nustatyta vartotojams ir profesionaliems
            naudotojams skirtiems mišiniams, ir kad šiuo reglamentu sudaromos sąlygos visiems
            sektoriams laikytis to priedo reikalavimų, šis reglamentas turėtų įsigalioti kuo
            anksčiau;
     (6)    todėl Reglamentas (EB) Nr. 1272/2008 turėtų būti atitinkamai iš dalies pakeistas,
     PRIĖMĖ ŠĮ REGLAMENTĄ:

                                              1 straipsnis
     Reglamento (EB) Nr. 1272/2008 25 straipsnis papildomas šia dalimi:
             „8. Pagal užsakymą gaminamų dažų, apie kuriuos nepateikta informacijos pagal VIII
             priedą ir kuriems nesukurtas atitinkamas unikalus mišinio identifikatorius, etiketės
             papildomos informacijos skyrelyje turi būti nurodyti visų pagal užsakymą
             gaminamuose dažuose esančių mišinių, kurių koncentracija viršija 0,1 proc. ir apie
             kuriuos reikia teikti informaciją pagal 45 straipsnį, unikalūs mišinio identifikatoriai,
             kaip nustatyta VIII priedo A dalies 5 skirsnyje, kurie išdėstomi kartu ir išvardijami
             pagal užsakymą gaminamuose dažuose esančių mišinių koncentracijos mažėjimo
             tvarka.
             Pirmoje pastraipoje nurodytu atveju, kai pagal užsakymą gaminamuose dažuose
             esančio mišinio, turinčio unikalų mišinio identifikatorių, koncentracija viršija 5 proc.,
             vadovaujantis VIII priedo B dalies 3.4 skirsnio nuostatomis, to mišinio koncentracija
             taip pat turi būti nurodyta pagal užsakymą gaminamų dažų etiketės papildomos
             informacijos skyrelyje šalia jo unikalaus mišinio identifikatoriaus.
             Šioje dalyje „pagal užsakymą gaminami dažai“ – dažai, nedideliais kiekiais
             gaminami prekybos vietoje individualiems vartotojams ar profesionaliems
             naudotojams, suteikiant atspalvį arba maišant skirtingus dažus.

LT                                                  6                                                    LT
 ---pagebreak---                                               2 straipsnis
     Šis reglamentas įsigalioja jo paskelbimo Europos Sąjungos oficialiajame leidinyje dieną.

     Šis reglamentas privalomas visas ir tiesiogiai taikomas visose valstybėse narėse.
     Priimta Briuselyje 2020 08 31

                                                 Komisijos vardu
                                                 Pirmininkė
                                                 Ursula VON DER LEYEN

LT                                                  7                                           LT